Nyeste Skilderie af Kiøbenhavn, 1815-05-16
Anmelderen har adskillige Gange i dette Blad anbefalet dets Læsere den mueligste Grad. af Forsigtighed, og han gjentager endnu engang, at under Tyvenes nærværende Udstudeerthed, Tyv straffenes store Mildhed og Hæleriets Almindelighed er det eneste han i saa Henseende kan tilraade: vogter eder for at blive bestiaalne, og troer ingen af eders Tjenestefolk for vel! Er Fuglen engang fløien, saa nytter det kun lidet, at gaae med Loven i Haanden paa Jagt efter den. - C. Et velordnet, til Stadens Størrelse og Tarv svarende Politie, som det andet directe Middel til at hindre eller formindske Tyverier. - For nærværende Tid haves i Kjøbenhavn omtrent 30 Politiebetjenter. Disse ere fra tidlig om Morgenen til sildig om Aftenen fordeelte ved de forskjellige Forretninger, som ofte overgaae Menneskets physiske Ævner. Jmidlertid har Politiebestyrerens lange Erfaring dog lært ham, ved dette ringe Personales rigtige Fordeling og Afbenyttelse, at holde Orden. At danne et Politie for Kjøbenhavn, saa udvidet, at det kan modstaae enhver Magt eller hæve enhver Uorden, er, efter Forf. Mening, ikke tænkeligt, og at udvide det med Hensyn til muelige overordentlige Tilfælde, vilde være ligesaa upassende som pengespildende. Naar Palitiet, understøttes af Militaire, vil den tilsigtede Hensigt sikkert opnaaes. Forf. mener derfor, at Staden ikke bør lønne et Politie, dannet for overordentlige Tilfælde, hvortil man ikke kan henregne Tyveriers Tiltagen for en Tid, da mange sammenstødende Aarsager kunne foranledige saadant. - Anmeld, vil gjerne indrømme, at 30 Politiebetjentere, der i paakommende Tilfælde understøttes af militair Magt, kunne være tilstrækkelige til at vedligeholde den gode Orden; men naar Spørgsmaalet er om Tyverier og Tyvecomplotters hurtige Opdagelse, saa kommer det vel mere an paa Betjenternes Duelighed end deres Tal, endskiønt Anmeld, ikke vil nægte, at det jo altid er bedre, at Forretningerne ere fordeelte blandt mange, end blandt faa, duelige Betjentere. Anmeld, kjender for lidet til det nærværende Politie=Personale til at han kan indlade sig i nogen speciel Dom, men han er overbevist om, at den nærværende indsigtsfulde Politiedirecteurs lange Erfaring, utrættelige Virksomhed og store Menneskekundskab har i den Henseende gjort Alt, hvad der under Omstændigheder, som de nærværende, og i Tider som de, hvori vi leve, lader sig gjøre. Jmidlertid har Anmeld. dannet sig et eget Jdeal om et Polities Organisation i en Stad af den Størrelse som Kjøbenhavn. Han troer, at det Almindelige kunde være bedst tjent med, at Politiet blev deelt i forskjellige Grene, og at een af dem ganske udelukkende burde sysselsætte sig med Tyvssagers Undersøgelse. De ved denne Afdeling ansatte Betjentere maatte saa rigeligen lønnes, at man ganske kunne forlade sig paa deres Embedsiver. Disse Personer maatte tillige besidde Dannelse, Verdens og Menneskekundskab. Da en Sags hele Udfald stundom beroer paa Rapporten, saa maatte der være indrettet et eget Contoir, hvor Præliminairforhørerne optoges og Rapporterne forfattedes af Mænd, som i det mindste havde taget dansk juridisk Examen. Naar denne Afdeling af Politiet ikke sysselsatte sig med andet end Tyvssager, saa kunde saadanne Sager ogsaa desto hurtigere foretages, og de paagieldende Personer ikke saa let faae Leilighed til at consulere, sammen, skaffe Kosterne til Side &c. Det er med Tyvssager som med Beenbrud og Saar; de kunne ikke tages tidlig nok, naar det tilsigtede Øjemed skal opnaaes. Enhver Forhaling maa nødvendigen skade. J Begyndelsen er Tyven gjerne meest forlegen; har han først faaet Tid til at betænke sig, bliver det vanskeligere at faae Bugt med ham. Vist nok vilde et saadant Polities Organisation medført Bekostning, men hvo vilde ikke med Glæde bidrage til en Jndretning, der maatte befæste den almindelig Sikkerhed, Man betaler jo en aarlig Assurancepræmie, for at sikkre sig mod Jldsvaade, skulde man være ligegyldigere, for at betrygge sin Eiendom mod Tyvehænder, - c. Vertshusenes Jndskrænkning og Formindskelse Tid efter anden som det tredie virksomme Mid deel til at forebygge Tyverier. - Forf. henholder sig her til hvad der denne Gjenstand angaaende har været sagt under No. 4. - d. Formindskelsen af de Leiligheder, som gives til Tyvekosters Afhændelse, som det fjerde Forebyggelses Middel mod Tyverier. - Forf. henviser til hvad han har yttret under No. 6 om de Jndskrænkninger, som kunde finde Sted i Henseende til Marchandiser- og Jernhandel, Smeltning af ædle Metaller &c. Han gjennemgaaer derpaa fremdeles de Forbedringer, som Opdragelsesvæsenet endnu er istand til at modtage, især i den lavere Almueclasse, og Maaden at give det qvindelige Tjenestetiende en bedre Dannelse. Alt hvad der om denne Gienstand siges her, røber Jndsigt, Erfaring og Menneskekundskab. II. At vise de meest passende og virksomste Midler til at opdage skeete Tyverier og deri indvislede Gierningsmænd, Medvidere og Hælere. - Denne Deel af den fremsatte Opgave anseer Anmeld. for den vanskeligste, og at den er der, beviser de fleste overlagte og udstudeerte Tyveriers sjeldne Opdagelse; thi det maa man lade vore Dages Tyve, at de forstaae deres Haandværk, og som oftest er det ganske tilfældige Omstændigheder, hvorved de blive røbede. Jo flere Tyverier der begaaes, desto mere polerede blive Tyvene, og jo bedre lære de at forsvare sig for Retten. De kjende desuden Straffen og vide, at man første Gang ikke kan komme dem nærmere, end i det Høieste dømme dem til 2 Aars Forbedringshuusstraf, men at de i saa Fald, naar de kun holde sig til saakaldt simpelt Tyverie, kunne stiele saa meget de ville. Anmelderen savner blandt Aarsagerne tilTyverierne Straffeløshed, noget, som han anseer for en vigtig Anledning dertil. Den Tyv, som af Mangel paa Beviser slipper fri, opmuntres ikke blot selv derved til at begaae flere og end grovere Tyverier, men hans Exempel virker tillige meget skadeligen paa dem, der ere vidende om hans Handling. Straffeløshed svækker desuden i høi Grad Lovenes Anseelse. (Fortsættes.)